— u — 



que les résolutions pour affaires de conséquence sont fort mal ay- 

 sées à trouver là , où d'un costé marche la multitude des suffrages , 

 de Taultre, la diversité des respects, soit pour le particulier d'un 

 chacun, soit pour le regard de l'empereur. Je m'en rapporte à 

 M. de Boisisse, lequel estant assisté du sieur Bougars, ne laissera 

 pas d'en tenir advertie Vostre Majesté, et ne seray plus long en re- 

 mémorant les faultes dont il me semble que noz affaires sont me- 

 nacées d'une ruine très-dangereuse tost ou tard, seulement diray-je 

 que la discrétion du médecin s'emploie plus tost à oster la cause 

 du mal d'un corps affecté que non de l'abandonner par désespoir, 

 quoyque la maladie eust gaigné le dessus, et se donne garde de 

 le tuer tout à faict au lieu de mettre la main aux renaèdes néces- 

 saires. Ainsy en sommes-nous. Sire, en ce temps- cy, sans que 

 Vostre Majesté eust faict tout pour le bien de l'Allemagne, que 

 d'avoir embrassé à bon escient sa cause en luy faisant un offre 

 royal et digne de sa personne, dont mes dicts conseillers m'ont 

 deument adverty, lequel à l'instance et exemple de Vostre Ma- 

 jesté pourra estre suivi d'une bonne résolution du roy d'Angle- 

 terre et de Messieurs les Estats des Païs-Bas; croy que nous eus- 

 sions esté contraincts de quitter le party et estre spectateurs du 

 naufrage, lequel à nostre veue feroient nos amis n'ayant rien plus 

 asseuré que après leur enfournement estre tiré quant et quant au 

 gouffre des malaysances. Mais je ne me puis passer icy de supplier 

 Vostre Majesté, qu'il luy plaise de mettre en considération que 

 toutes entreprises grandes et louables ne se résolvent qu'à force 

 de peines et difficultez , et pour dire ce que j'en pense , le 

 commencement dudict desseing mérite fort d'estre bien espluché 

 et meurement considéré devant que mis en œuvre; mais, les uns 

 y allans avec plus de courage que les aultres, il fault les excu- 

 ser les faultes de ceulx-cy en aydant par la Advacité des uns le 

 peu de courage des aultres. J'ay tenu la cause de Juliers toujours 

 pour commune , et la tiens encore pour telle ; mais , n'ayant eu tant 

 de pouvoir sur ceulx deladicte assemblé que de le leur persuader, 

 je me suis advisé de m'accommoder plus tost avecques eulx que 

 de donner subject à une plus grande distraction, tant des per- 

 sonnes que des affaires. Mon cousin l'électeur de Saxe a envoyé 

 vers moy le sieur Gunterot, et m'a remercié fort de ce que je me 

 suis employé jusques à présent pour accorder les deux maisons 

 de Saxe et de Brandebourg pour le différend qui leur est survenu 



